Diari Oficial de la Generalitat Valenciana


Sumari del DOGV 5547, del 03-07-2007 (2007/8583)

Informació pública del projecte de reparcel·lació econòmica corresponent a la unitat reparcel·lable del programa d'actuació aïllada del solar inclòs en el Registre Municipal de Solars i Edificis a Rehabilitar situat en el carrer Torn de l'Hospital, núm. 45, de València (Exp. núm. 322/04. Servici Gestió Centre Històric, Secció Planejament i Gestió).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5547

Data del DOGV
:   03-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8583


Data del document
:   05-06-2007

Organisme emissor
:   Promociones Urbanas, SL

Tipus de document
:   Informació Pública

Descriptors 

:   * València
    * pla d'urbanisme

Informació pública del projecte de reparcel·lació econòmica corresponent a la unitat reparcel·lable del programa d'actuació aïllada del solar inclòs en el Registre Municipal de Solars i Edificis a Rehabilitar situat en el carrer Torn de l'Hospital, núm. 45, de València (Exp. núm. 322/04. Servici Gestió Centre Històric, Secció Planejament i Gestió). [2007/8583]  
La mercantil Promociones Urbanas, SL, amb CIF B-46436259 i domicili a estos efectes en el carrer Almirall Cadarso, núm. 16, pta. 1, 46713 València, a l'efecte del que preveu la Llei de la Generalitat Valenciana 16/2005, de 30 de desembre, Urbanística Valenciana (d'ara en avant LUV), i del Decret 67/2006, de 12 de maig, del Consell de la Generalitat Valenciana, pel que s'aprova el Reglament d'Ordenació i Gestió Territorial i Urbanística (d'ara en avant ROGTU), posa en coneixement dels copropietaris del solar situat en el carrer Torn de l'Hospital, núm. 45, afectats per la present actuació, que, per acord de la Junta de Govern Local en la sessió del dia 26 de juliol de 2006, va ser aprovada la iniciativa de programa d'actuació aïllada per a l'edificació del solar situat en el carrer Torn de l'Hospital, núm. 45, inclòs amb caràcter forçós per incompliment del deure urbanístic d'edificar en el Registre Municipal de Solars i Edificis a Rehabilitar, formulada per Promociones Urbanas, SL, i adjudicada a la dita mercantil la seua execució, adquirint, amb això, la condició d'agent urbanitzador.  
En compliment del referit programa d'actuació aïllada, Promociones Urbanas, SL, ha formulat projecte de reparcel·lació econòmica de la unitat reparcel·lable del programa d'actuació aïllada del solar inclòs en el Registre Municipal de Solars i Edificis a Rehabilitar situat en el carrer Torn de l'Hospital, núm. 45, a l'empara del que preveuen els articles 169.5 i 178 de la LUV, en relació amb els articles 416 i 417 del ROGTU. En aplicació del que establix l'article 416.1 del ROGTU, en relació amb l'article 177.1.a) de la LUV, procedix sotmetre el referit projecte amb tota la documentació annexa a informació pública per un termini d'un mes comptats a partir de l'endemà de la publicació d'este anunci en el Diari Oficial de la Comunitat Valenciana. Es fa constar que durant el dit termini els copropietaris interessats en este procediment podran formular qualssevol al·legacions que els convinguen segons dret, tot això en els termes i condicions de la LUV i del ROGTU. A este efecte qualsevol interessat podrà consultar el projecte de reparcel·lació econòmica depositat en la notaria d'Ana Julia Roselló García, situada en el carrer Jordi Juan, núm. 14, esc. dta., 2n C, de València (46599), els dies hàbils en horari de 10.00 a 13.00 hores. Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que l'acompanyen, o sol·licitar que se li exhibisca esta. Així mateix, la referida documentació, així com l'expedient administratiu, podrà ser consultat en els locals de l'Ajuntament de València, avinguda d'Aragó, núm. 35, 3ª planta, Servici de Gestió Centre Històric-Secció de Planejament i Gestió, els dies hàbils en idèntic horari.  
En aplicació de l'article 172.3 de la LUV, els propietaris i titulars de drets afectats per la reparcel·lació econòmica estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, advertint així mateix que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga. Especialment, es requerix els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i si és el cas activitats que hagen de ser objecte d'indemnització a càrrec del projecte de reparcel·lació forçosa. Les al·legacions que, si és el cas, es formulen es presentaran davant de l'Ajuntament de València, avinguda d'Aragó, núm. 35 (3ª planta).  
I a fi de dotar el procediment de les màximes garanties, a l'empara del que establix l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment.  
València, 5 de juny de 2007.- L'administrador únic: Guillermo Puchol González.